Správa zo zahraničnej pracovnej cesty
1.  Účastník ZPC:
Jozef Jurkovič, riaditeľ odboru vysokoškolského vzdelávania
2.  Zahraničná pracovná cesta:
Moldavsko, Kišiňov, Rada BFUG, 18.1.2016
3.  Rámcový program pobytu:
17.1.2016 – transfer na miesto rokovania
18.1.2016 – rokovanie rady 
19.1.2016 – návrat na Slovensko
4.  Stručný priebeh rokovaní, resp.  študijného pobytu:
Počas rokovania sme prediskutovali aktuálny stav implementácie bolonského procesu a prípravu najbližšieho zasadnutia BFUG. Rokovania sa zúčastnila aj moldavská ministerka školstva Corina Fusu, ktorá informovala o aktuálnej politickej situácií v Moldavskej republike a záujme pokračovať v implementácií Bolonského procesu. 
Sekretariát informoval o aktuálnych plánoch s webovým portálom. Diskusia sa zamerala na modernizáciu aktuálneho webu a zváženia zapracovania moderných nástrojov. Osobitnú diskusiu bude potrebné viesť k otvorenosti prístupu, či už k dokumentom jednotlivých pracovných a poradných skupín, ale aj k pracovným verziám dokumentov. Otázka bude prediskutovaná na BFUG. Z pohľadu transparentnosti je relevantné zverejňovať dokumenty, z pohľadu procesu to nemusí byť žiaduce, keďže po diskusii v rámci BFUG môžu byť závery zásadne odlišné.
Osobitne sa je potrebné pozrieť na zápisy zo stretnutí,  ich schvaľovanie by mohlo byť rýchlejšie. Diskusia bude aj o otvorení portálu širšej komunite na aktívne prispievanie informácií (profil štátu, aktivity, a pod.). V prípade, že by sa zvolil interaktivita aj na komunikáciu so širokou verejnosťou, je potrebné zohľadniť potrebu následnej spätnej väzby, zaoberania sa takto získanými podnetmi. 
Spolu predsedovia jednotlivých pracovných skupín a poradných skupín informovali o doterajšom vývoji. Niektoré pracovné skupiny už mali stretnutie, iné ešte len budú mať. Ako veľmi prínosné bolo hodnotené spoločné stretnutie v Bruseli v decembri 2015, kde sa prediskutovali „hranice“ jednotlivých pracovných a poradných skupín, aby nedochádzalo k prekrývaniu ich činnosti / agendy. Je záujem, aby spoločné stretnutie bývali raz ročne, očakáva sa, že by ďalšie by sa konalo pred BFUG v Bratislave.
Detailne  bol prediskutovaný návrh programu BFUG, ktoré sa bude konať v Amsterdame. Zámerom je vytvoriť priestor na prvotnú diskusiu o organizačnom zabezpečení procesu po 2018, resp. 2020. Okrem toho by mala prebehnúť diskusia v paralelných skupinách na rôzne témy, presný scenár Spolu predsedajúci ešte upresnia. Vo všeobecnosti sa očakáva, že aj počas BFUG v Bratislave sa časť rokovania uskutoční v paralelných skupinách. . 
Sekretariát dal dokopy informácie o pozícií a zodpovednosti jednotlivých „orgánov“ bolonského procesu. Niektoré dokumenty bude potrebné aktualizovať, keďže boli prebraté z minulosti, ale už nie sú relevantné /napr. spôsob výberu miesta ministerskej konferencie v 2018/. 
Predstaviteľ z Rady Európy stručne odprezentoval otázku existencie dvoch kvalifikačných rámcov, QF- EHEA a kvalifikačného rámca v rámci EU pre celoživotné vzdelávanie EQF. Je vhodné zvážiť, či nie je možné tieto problematiky zjednotiť. 
Následne Čierna Hora a Slovensko prezentovali stručne informácie o svojich systémoch. S Čiernou Horou sme sa dohodli na zorganizovaní zasadnutia Rady v Čiernej Hore 24.10.2016, pred zasadnutím BFUG v Bratislave plánovanom 8.- 9. 12. 2016.
Predstaviteľ z EUA odprezentoval projekt SPEHE. Ide o zaujímavý projekt, v rámci ktorého desiatky expertov pomáhajú v zavádzaní nástroj a myšlienok EHEA v tretích štátoch.
Predstaviť EURASHE stručne informoval o projekte na podporu implementácie inovovaných ESG a požiadal o šírenie informácie relevantným partnerom.  
  
5.  Odporúčané závery:

V závislosti od záverov rokovania BFUG v Amsterdame v spolupráci so spolupredsedajúcou Čiernou Horou pripraviť prvotný draft, diskusný podklad o systéme organizácie BFUG po 2020 (stály sekretariát, systém financovania, otázka členstva pri neplnení záväzkov a pod.).

Na základe podrobnejších informácií zo sekretariátu preskúmať možnosti spoločného rokovania predstaviteľov AG/WG pred BFUG v Bratislave a logisticky a finančne ho zabezpečiť.

V rámci BFUG zvážiť paralelné skupiny a vyriešiť logistiku takto organizovaného podujatia, keďže aktuálny priestor na podujatie túto možnosť podľa dostupných informácií neponúka.

Do programu BFUG v Bratislave zaradiť diskusiu o QF – EHEA a EQF.

Registrovať sa na pracovné stretnutie vo Viedni v rámci projektu EURASHE – podpora implementácie ESG. 
6.   Prehľad prinesenej dokumentácie a miesto jej uloženia
Bez.
7.  Osobitne vyhodnotený očakávaný prínos ZPC
Cesta splnila svoj účel. Bol nadviazaný kontakt s kolegyňou z Čiernej Hory, s ktorou budeme spolu predsedať bolonskému procesu v druhej polovici roka 2016. Súčasne boli získané skúsenosti a informácie potrebné prípravu zasadnutia Rady a zasadnutia BFUG počas nášho predsedníctva.
8.    Spôsob zverejnenia výsledkov ZPC, prenos získaných informácií
Súhlasím so zverejnením správy na internete

Správu vypracoval: Jozef Jurkovič
Dátum: 19.01.2016
Správu schválil:  Peter Plavčan